Diari Oficial de la Generalitat Valenciana


Sumari del DOGV 2102, del 14-09-1993 (1993/829168)

RESOLUCIÓ de 29 de juny de 1993, de la Direcció General de Treball, per la qual disposa el registre i publicació del IV Conveni Col.lectiu Interprovincial de Ferrocarrils de la Generalitat Valenciana (FGV).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2102

Data del DOGV
:   14-09-1993

Secció del DOGV
:   ALTRES DISPOSICIONS

Número del document
:   1993/829168


Data del document
:   29-06-1993

Organisme emissor
:   Conselleria de Treball i Afers Socials

Tipus de document
:   Resolució

Resolució de 29 de juny de 1993, de la Direcció General de Treball, per la qual disposa el registre i publicació del IV Conveni Col.lectiu Interprovincial de Ferrocarrils de la Generalitat Valenciana (FGV).  
Vist el text articulat del IV Conveni Col·lectiu Interprovincial de Ferrocarrils de la Generalitat Valenciana (FGV), presentat davant aquesta direcció general el dia 22 de juny de 1993, signat el 16 de juny, d'una part, per la representació de l'empresa, i, d'altra, per la dels treballadors, representats per les centrals sindicals d'UGT i CC.OO, segons el que disposa l'article 90.2 i 3 de la Llei 8/1980, de 10 de març, de l'Estatut dels Treballadors, i articles 2, 3 i 6, del Reial Decret 1040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d'acord amb les competències transferides segons el Reial Decret 4105/1882, de 29 de desembre, resol:  
Primer  
Ordenar-ne la inscripció en el Registre de Convenis Col·lectius de Treball, d'aquesta direcció general, i el dipòsit del text original del conveni, amb notificació a la comissió negociadora.  
Segon  
Disposar-ne la publicació en el Diari Oficial de la Generalitat Valenciana.  
València, 29 de juny de 1993.- El Director General de Treball: Eduard Montesinos i Chilet.  
QUART CONVENI COL·LECTIU INTERPROVINCIAL DE FGV  
CAPITOL I   
Disposicions generals  
Clàusula 1a. Objecte  
Aquest conveni col·lectiu regula les relacions de treball entre FGV i els agents compresos en els àmbits territorial, personal i temporal, i s'aplicarà amb preferència al que disposen les altres normes, laborals vigents fins aquest moment que s'oposen al que s'hi estableix.  
Clàusula 2a. Ambit territorial  
Comprén totes les dependències en què es desenvolupa l'activitat de l?empresa en la Comunitat Autònoma Valenciana.  
Clàusula 3a. Ambit personal  
Aquest conveni afectarà tots els treballadors i treballadores fixos de FGV i tots els que s'incorporen o estiguen incorporats a l'empresa amb contractes de treball durant la seua vigència.  
Se n'exceptuen els càrrecs directius, que segons que disposa l'apartat 2 de l'article 1 del Reial Decret 1382/1985, tenen caràcter d'especial d'alta direcció, la remuneració i condicions laborals dels quals serà negociada directament pel Consell d'Administració.  
També seran exclosos del camp, d'aplicació d'aquest conveni aquells treballadors l'esfera d'actuació dels quals dins de l'organització o el seu nivell de responsabilitat aconselle acordar-ne condicions especials.  
Així mateix, en queden exceptuats els qui exercesquen funcions que es limiten a l'exercici del càrrec de conseller en el Consell d'Administració i els que hi estan vinculats per contracte d'arrendament de serveis.  
Clàusula 4a. Ambit temporal  
La vigència d'aquest conveni col·lectiu ocuparà el període comprés entre l'1 de gener de 1993 i el 31 de desembre de 1994, independentment de la data en què siga firmat per ambdues parts, tret d'aquelles matèries en què específicament es pacte una vigència diferent.  
Clàusula 5a. Naturalesa de les condicions pactades  
Les condicions pactades formaran un tot orgànic i indivisible i hauran de ser considerades globalment a l?efecte de la seua aplicació.  
En cas de declarar-se nul·la o il·legal alguna de les seues clàusules, quedarà sense efecte la totalitat.  
Clàusula 6a. Denúncia del conveni  
L'avís de denúncia es formularà per escrit, que presentarà la part denunciant a l'altra i a la Conselleria de Treball i Afers Socials amb una antelació mínima de tres mesos de la data en què finalitze la seua vigència.  
Mentre no s'aconseguesca un acord exprés que succeesca el conveni actual, solament en perdran vigència les clàusules obligacionals, i es mantindrà en vigor el seu contingut normatiu.  
CAPITOL II Condicions econòmiques  
Clàusula 7a. Generalitats  
Aquest capítol té per objecte fixar les retribucions per cada concepte i nivell salarial, durant la vigència d'aquest conveni, tret d'aquelles altres que expressament es mencionen en altres apartats.  
Clàusula 8a. Increments salarials per a 1993  
S'elevaran un 4% sobre les taules salarials de 1992, revisades amb el percentatge diferencial de l?IPC a 31 de desembre de 1992, els següents conceptes salarials:  
- Sou inicial.  
- Antiguitat (quadriennis).  
- Gratificacions extraordinàries.  
- Prima qualitat i atenció al client.  
- Tots els complements provisionals de llocs de treball pagats per la clau 59.  
- Plus de penositat/perillositat assignat al personal de servei de via.  
- Complement personal d'antiguitat.  
Es repercutirà derivativament el susdit increment en el càlcul i en els imports dels conceptes que es relacionen a continuació:  
- Complements de malaltia a càrrec de l?empresa.  
- Complements d'accident a càrrec de FGV.  
- Ajudes servei militar i PSS (amb les condicions referides al seu tractament específic).  
- Premis de permanència. Es podran percebre en actiu als 30, 15 i 40 anys de servei, i s'hi aplicarà en cada moment el diferencial (%) que falte percebre sobre el sou vigent en la data de què es tracte.  
- Diferéncia de càrrec.  
Clàusula 9a. Revisió salarial per a 1993  
En el cas que l?IPC certificat per l?INE registrarà el 31 de desembre de 1993 un increment, respecte al 31 de desembre de 1992, superior al 5%, s'efectuarà una revisió salarial sobre els conceptes als quals es va aplicar l'augment des de l'1 de gener de 1993, tan aviat com es constate oficialment l?esmentada circumstància en l?excés sobre l?esmentat percentatge.  
Aquest increment es pagarà amb efectes des de l'1 de gener de 1992 i es farà efectiu d'una sola vegada durant el primer trimestre de 1994.  
Clàusula 10a. Increments salarials per a 1994  
S'aplicarà un increment del 4% sobre els conceptes que integren les taules salarials de 1993, una vegada efectuada la revisió si pertocara.  
Clàusula 11a. Revisió salarial per a 1994  
En el cas que l?IPC certificat per l?INE registrarà el 31 de desembre de 1994 un increment superior al 4% respecte de l'assolit el 31 de desembre de 1993, s'efectuarà una revisió salarial sobre els conceptes reflectits en taules, tan aviat com es constate oficialment aquesta circumstància en l?excés sobre l?esmentat percentatge.  
Aquest increment es pagarà amb efectes de l'1 de gener de 1994 i es farà efectiu d'una sola vegada durant el primer trimestre de 1995.  
Clàusula 12a. Estructura salarial  
12.1 Salari inicial, gratificació extraordinària i antiguitat:  
A partir de l'1 de gener de 1993 i per a l?esmentat any regiran les taules següents:  
 Salari inicial Gratificació Antiguitat  
Tipo PTA/mes PTA/bimestre PTA/quadrienni  
 1 055.797 37.209 3.193  
 2 495.292 38.115 3.270  
 3 409.928 39.289 3.371  
 4 639.301 41.296 3.543  
 5 102.991 43.541 3.736  
 6 360.359 45.902 3.938  
 7 475.044 48.385 4.151  
 8 779.307 51.004 4.376  
 9 686.871 53.762 4.613  
S'estableixen dues «gratificacions extraordinàries" anuals, equivalents cadascuna, al resultat de sumar els conceptes de «Salari Inicial», «Antiguitat» i «Complement Personal d'Antiguitat», si escau. El seu pagament es realitzarà mitjançant pagaments per la tercera part d'una gratificació extraordinària, en cadascun dels mesos parells de l'any.  
L'import de cada quadrienni d'antiguitat suposa el 2,86% del salari inicial i es satisfarà en les pagues ordinàries mitjançant la clau «Antiguitat».  
En tot cas, el límit màxim de quadriennis que es poden meritar serà de deu quadriennis.  
Quan un agent, per raó de jubilació forçosa, no puga meritar el següent quadrienni, se li pagarà a partir de l'anterior la part proporcional que haguera devengat cada any.  
Per a la determinació de l'antiguitat es tindrà en compte la reconeguda per FGV.  
També es consideraran computables els serveis efectuats de caràcter eventual als agents contractats que adquiresquen la condició de fixos.  
12.2 Reemplaçament a càrrec superior.  
Atenent els criteris reglamentaris i les situacions que possibiliten la seua concessió, s'incorporen a l?efecte del seu pagament, en aquest conveni les fórmules acordades en la Comissió Interpretativa de 27 de juny de 1991.  
12.3 Retribució de vacances.  
Independentment dels conceptes que habitualment ja es puguen en els 12 mesos, s'inclouran de forma automàtica en nòmina del mes següent al gaudi de les vacances, la mitjana dels conceptes variables que seguidament es detallen, calculada sobre les meritacions corresponents als tres mesos immediats als de l?inici del període de vacances de què es tracte.  
- Plus nocturnitat.  
- Plus penositat, perillositat i toxicitat.  
- Indemnització diumenges i festius.  
- Plus de conducció de furgoneta o camió (s'hi suprimiran les fórmules de compensació alternatives).  
- Complement provisional de lloc de treball (exclusivament aplicable als col·lectius que no el meriten 12 mesos).  
Indemnització guàrdia manteniment.  
- Premi de recaptació en ruta.  
12.4 Retribució durant el servei militar obligatori o la Prestació Social Substitutòria (PSS).  
Es mantindrà la percepció mensual de les rendes extrasalarials acordades per als agents que hagen de complir el servei militar i que hagen ingressat anteriorment a la firma del IV conveni i s'acorda d'ara endavant, el pagament dels emoluments que tot seguit es detallen, als agents que realitzen el servei militar o la Prestació Social Substitutòria, sempre que en ambdós casos hagen consolidat la seua condició de fix i almenys tinguen un any d'antiguitat.  
- Solters. 30% sou i gratificacions extraordinàries.  
- Casats. 50% sou i gratificacions extraordinàries.  
12.5 Complement personal d'antiguitat.  
Els agents que hauran romàs 20 o més anys en el mateix nivell salarial, independentment de les categories exercides, percebran mensualment segons la seua antiguitat i nivell salarial l?import reflectit en la taula corresponent de l'annex I.  
A aquest efecte, es computarà el temps de permanència en categories anteriors subjectes a ascens automàtic per permanència.  
12.6 Valor de l?hora ordinària base per al càlcul de jornades extraordinàries.  
- Serviran de base per al càlcul de descansos suprimits, TD, hores restades al descans mínim i altres viatges compensables o viatges sense servei.  
Els valors base, sense antiguitat, seran els següents:  
 Tipus PTA  
 7 336  
 6 329  
 5 313  
 4 305  
 3 288  
 2 288  
 1 288  
Aquests valors s'incrementaran en concepte d'antiguitat amb un 6% per quadrienni, amb un màxim de 10 quadriennis.  
Els valors corresponents segons nivells salarials i nombre de quadriennis figuren en les taules de l'annex I.  
12.7 Jornades al 80%.  
Les hores d'excés sobre la jornada superior a l?habitual computable que no tinguen la consideració d'estructurals, així com les treballades en descansos suprimits, es liquidaran incrementades en el 80% sobre el valor de l?hora ordinària base, ressenyats en l'apartat 12.6.  
Els valors corresponents segons nivells salarials i nombre de quadriennis figuren en les taules de l'annex I.  
12.8 Jornades al 100%.  
Quan concórreguen iguals circumstàncies que les que van motivar la meritació de les jornades al 80%, però aquestes es produesquen en els períodes de Falles i Fira de Juliol a València, i Pasqua i Fogueres de Sant Joan a Alacant, es pagaran amb un recàrrec del 100% sobre el valor de l?hora ordinària base.  
Els valors corresponents segons nivells salarials i nombre de quadriennis figuren a les taules de l'annex I.  
12.9 Valor hora base per al càlcul de les hores estructurals.  
Serviran de base per al càlcul de les hores extra estructurals al 80% i al 100% en els excessos sobres les fixades en mòdul diari, en còmput mensual, compreses en els corresponents gràfics de serveis i qualssevol altres de les tipificades en la clàusula 17 del capítol III d'aquest conveni.  
Els valors base, que corresponen als mínims de 0 a 4 quadriennis seran els següents:  
 Tipus PTA  
 7 483  
 6 475  
 5 541  
 4 439  
 3 417  
 2 417  
 1 417  
Els valors corresponents segons nivells salarials i nombre de quadriennis figuren en les taules de l?annex I.  
12. 10 Hores extra estructurals al 80%.  
S'aplicaran als supòsits a què es refereix l'apartat 12.9.  
Els valors corresponents segons nivells salarials i nombre de quadriennis figuen en les taules de l'annex I.  
12.11 Hores extra estructurals al 100%.  
Els valors corresponents segons nivells salarials i nombre de quadriennis figuren en les taules de l'annex I.  
S'aplicaran als supòsits a què es refereix l'apartat 12.9, en les dates esmentades en l'apartat 12.8.  
Així mateix, les prolongacions de la jornada grafiada, per raó de trens especials i l?excés d'hores sobre la jornada grafiada del personal amb jornada relacionada amb la circulació dels trens, la causa de les quals siguen incidències excepcionals' (accidents o avaries) que provoquen la paralització de la circulació del ferrocarril en alguna de les línies en servei, es pagaran amb aquest recàrrec. El mateix criteri s'aplicarà a la resta del personal, amb dret a la percepció d'hores extra, que acudesca a reparar l'avaria, i que no produesca dret a cobrar el component variable de la clau «Brigada de Socors», per les hores de prolongació de jornada.  
12.12 Gratificació hora nocturna.  
Les hores treballades durant el període comprés entre les 22 i les 6 hores, atenent la naturalesa del treball, qualsevol que siga la seua conceptuació, tindran el recàrrec de 150 pessetes/hora, qualsevol que siga el nivell salarial de l'agent (1 al 7).  
12.13 Premi de recaptació en ruta.  
Es concedeix en compensació del treball burocràtic que comporta la formalització administrativa dels. impresos de liquidació de les recaptacions i per primar l'activitat d'intervenció i venda de bitllets en ruta, necessària ateses les característiques actuals de l?explotació ferroviària de FGV.  
S'estableix en dos trams, independents i acumulables en una sola quantitat:  
12.13.1 Fix.  
Per a compensar els treballs burocràtics, s'estableix per antiguitat, sense distingir-hi nivells salarials, les quanties mensuals que es detallen seguidament:  
Quatriennis PTA  
0 a 4 quatriennis 5.700  
5 y 6 quatriennis 6.000  
7 a 10 quatriennis 6.100  
12.13.2 Variable.  
Per incentivar la recaptació en ruta, amb els següents trams:  
96.47.0.3 El 10% de la recaptació en ruta fins a 65.000 pessetes de recaptació.  
02.11.4.2 El 3% de la recaptació en. ruta a partir de 65.001 pessetes de recaptació, sense límit superior.  
31.75.5.1 Es garanteix per a aquest component, la quantitat mínima de 4.664 pessetes al mes, excepte per a les baixes per ILT, accident laboral i suspensions de contracte.  
12.14 Prima funcional.  
Complement salarial mensual meritat pels agents amb nivells salarials 10 a 18, sobre els valors dels quals es podran establir a títol individual l'índex correctors en funció dels graus de responsabilitat, d'exercici i de disponibilitat.  
12.15 Gratificacions voluntàries.  
Els valors base mínims d'aquesta prima queden establerts en les taules corresponents en l'annex I.  
Complement salarial mensual meritat pels agents dels nivells salarials 7.a 9, les categories dels quals es reflecteixen en les taules amb els corresponents valors mínims, als qual s es podran aplicar individualment índex correctors, en funció dels graus de responsabilitat, d'exercici i de disponibilitat.  
12.16 Complement salarial art. 53. RSME.  
Per assumir les tasques determinades en el referit precepte del Reglament de Servei Mèdic d'Empresa, Ordre Ministerial de 21 de novembre de 1989, i en funció del càrrec exercit, s'estableixen les següents percepcions:  
- Metge (TGS)38.517 pessetes.  
- ATS (TGM)36.574 pessetes.  
Clàusula 13a. Indemnitzacions  
13.1 Indemnització per entrepà.  
Al personal amb dret a interrupció de la jornada de treball, durant mitja hora, per a la presa del refrigeri, que no puga gaudir d'aquesta interrupció, se li abonarà la quantitat de 308 pessetes, valor únic determinat per a tots els nivells salarials.  
13.2 Indemnització per guàrdies de manteniment en talles i instal·lacions fixes.  
Al personal que realitze la guàrdia en els dies en què aquestes foren necessàries, o que estigueren grafiades de forma rotativa, se'ls retribuirà amb l?import establert en les taules corresponents en l'annex I.  
13.3 Indemnització per treballs en diumenge i festius.  
El personal que treballe en diumenge o festius, i el treball del qual en aquestes dates no obeesca a guàrdia o a altre concepte pactat en diumenge o festius, meritarà un plus de 1.603 pessetes per dia treballat en aquestes circumstàncies.  
S'establiran sis dies especials d'entre els diumenges o festius del calendari laboral anual, que seran retribuïts amb la quantitat de 3.206 pessetes per dia treballat.  
Per a l'any 1993 s'estableixen els següents:  
- Comuns per a València i Alacant:  
1 de gener  
1 de maig  
9 d'octubre,  
6 de desembre  
25 de desembre  
- Per a València:  
19 de març  
- Per a Alacant:  
24 de juny  
- Durant 1993, s'acordaran les festes a regular el 1994 a aquest efecte.  
13.4 Indemnització per habitatge.  
S'unifica la indemnització per habitatge en 11.588 pessetes al mes.  
Es consideraran agents amb dret a habitatge, Cap d'Estació, Cap de Taller o Dipòsit, Capatàs de Via i d'Obres, Inspector Principal de Moviment, Cap de Secció de Via i d'Obres i Cap de Districte.  
Clàusula 14a. Destacaments, dietes i hores tren  
14.1 Destacaments i dietes.  
La dieta completa, qualsevol que siga el supòsit que produesca la seua meritació, segons nivell salarial, serà la següent:  
 Tipus PTA  
 8 i 9 2.272  
 1 a 7 2.081  
14.2 Dieta administrativa.  
El valor de la dieta administrativa queda fixat en 6..976 pessetes/dia, i s'acreditarà exclusivament als agents que realitzen la seua comesa en diferent província d'on tenen fixada la seua residència.  
14.3 Hores viatge.  
El valor de l'hora viatge del personal de màquines de via, conducció de trens i intervenció en ruta s'estableix en la quantia única de 87 pessetes, equivalent a la vint-i-quatrena part de la dieta corresponent.  
Clàusula 15a. Altres conceptes  
Els imports dels altres conceptes salarials, hagen experimentat o no un augment en el primer any de vigència d'aquest conveni, quedaran reflectits en les taules annexes.  
CAPITOL III   
Condicions laborals  
Clàusula 16a. Jornada de treball  
Per als anys 1993 i 1994 la jornada de treball serà de 1.728 hores efectives, distribuïdes amb caràcter general en jornades de 8 hores diàries, 5 dies de treball a la setmana i dos descansos continuats; en 216 dies de treball a l'any, com a màxim.  
Podrà ampliar-se la jornada fins un màxim de 20 hores a la setmana, en tom de 12 hores diàries durant 5 dies a la setmana en els serveis següents: estacions de trànsit reduït, baixadors, apartadors, baixadors-carregadors i, així mateix, en estacions compreses en el control de trànsit centralitzat, vigilància en pas a nivell i, agents encarregats de la vigilància d'un punt fix, i es pagarà aquesta ampliació com a «Jornada al 80%».  
Es respectarà un descans mínim de 10 hores entre jornada i jornada.  
A l'esmentat personal se li podrà partir la jornada, fins a 2 hores, i se li pagarà en aquest cas el 40% de l'import de la dieta, amb l'acord previ del comitè d'empresa.  
Clàusula 17a. Hores extraordinàries estructurals  
Atesa l?especial naturalesa de l'activitat que es realitza en aquesta explotació ferroviària de servei públic, les hores extra que no siguen de forja major tindran la consideració d'estructurals, d'acord amb l?Ordre Ministerial d?1 de març de 1983, segons la següent enumeració:  
1. Les que es realitzen per aplicació de les normes contingudes en el Reial Decret 2001/1983, de 28 de juliol.  
2. Les que ultrapassen del còmput de jornada ordinària mensual, entre 6 hores 15 minuts i 8 hores 15 minuts, diàries, de les previstes en gràfics del personal de trens, conducció i intervenció en ruta, i entre 6 hores i 9 hores, diàries, per al personal d'estacions i passos a nivell.  
3. Les que per excés sobre la jornada legal es concedeixen per a les operacions de recepció i lliurament del servei.  
4. Les que realitza el personal d'oficines, amb jornada reconeguda de 36 hores setmanals, entre la 36a i les hores setmanals de la jornada laboral establerta per a 1993 i 1994 que, en no excedir de la jornada legal, no tenen el caràcter d'hores extraordinàries.  
5. Les que es realitzen per raó d'accident o per solucionar necessitats urgents i apressants que exigesca immediatament el trànsit ferroviari.  
6. Les que siguen conseqüència de períodes punta de producció i d'absències imprevistes.  
7. Les que ultrapassen ocasionalment els límits de jornada reduïda per treballs tòxics o en túnels, per solucionar problemes de trànsit.  
Clàusula 18a. Vacances  
El personal tindrà dret al gaudi de 25 dies laborals de vacances per any, als quals s'afegirà 1 dia més per cada 10 anys de servei.  
Com que roman vigent la normativa pactada en el III Conveni Col·lectiu Interprovincial, en matèria de calendaris, a excepció que s'avançarà a l'1 de novembre el coneixement de la programació, el compliment d'aquests, borsa de vacances i concessió de les vacances en període distint de l'assenyalat, s'acorda respecte a les baixes per ILT coincidents amb les dates determinades per al seu gaudi el que segueix:  
- No es computaran com a gaudits els dies de vacances coincidents amb els de baixa per accident, siga o no laboral, sempre que s'haurà causat la baixa abans de l'inici de l'esmentada llicència anual.  
- Així mateix, s'interromprà el gaudi de les vacances en les baixes amb hospitalització i en el seu període de convalescència posthospitalització.  
- Els nous assenyalaments de les vacances pendents no comportaran, en cap cas, pagament de «retard del gaudi», i el pagament de la borsa de vacances dependrà del més en què s'assignen.  
Els imports unificats que es puguen meritar per borsa de vacances i per gaudir-les en dates distintes a les assignades es reflectiran en l'annex que conté les taules salarials.  
Clàusula 19a. Actualització normativa laboral  
Durant 1994 es reunirà la Comissió Interpretativa d'aquest conveni, si més no amb periodicitat bimestral, per a l'actualització de la normativa relativa a ingressos, ascensos, passes, trasllats i llicències amb sou i sense.  
També estudiarà aquesta comissió l'actualització, segons les circumstàncies de la nova explotació i d'acord amb l'evolució de la societat, el reglament de faltes i sancions.  
En la primera sessió de la comissió interpretativa que es porte a cap després de la firma d'aquest conveni, s'acordaran les meritacions variables que escaiguen als assistents a cursets d'assistència obligatòria.  
Després de la conclusió dels acords de les matèries abans esmentades, s'examinarà la possibilitat, per esguard de les actuacions preparatòries i, de notificació als relleus, de l'establiment de temps de recepció del servei als caps d'equip en aquelles divisions que no els tinguen assignats.  
Clàusula 20a. Formació  
Fonamentalment, els plans anuals de formació atendran l'actualització de coneixements dels distints col·lectius professionals (reciclatges) i a l'assimilació de noves tecnologies (innovació).  
Les parts firmants d'aquest conveni valoren la importància que adquireix la formació professional dels treballadors per a la millora de l'eficiència i competitivitat, i seguint l?esperit de l'Acord Nacional de Formació Contínua, es comprometen a fomentar-la conjuntament.  
Per facilitar el seguiment dels esmentats plans i a fi que aquests obtinguen el finançament previst en l'Acord Nacional de Formació Contínua, es lliurarà a la representació sindical la documentació que tot seguit es detalla, en compliment de l'article 11 de l?esmentat pla i del deure d'informació establert en l'article 64 de l?Estatut dels Treballadors.  
- Balanç de les activitats formatives desenvolupades en l?exercici anterior.  
- Orientacions generals sobre el contingut del pla (objectius, especialitats, denominació dels cursos).  
- Calendari d'execució.  
- Col·lectius per categories/grups professionals a què efecte.  
- Mitjans pedagògics i llocs de realització.  
- Crit ris de selecció.  
La representació sindical elaborarà, amb l?esmentada documentació, el preceptiu informe contradictori perquè es curse a la Comissió Mixta Estatal.  
Així mateix, en aplicació de l'article 13 del referit Acord Nacional, s'informarà a la representació legal dels treballadors de les peticions de permís individual de formació, i se'ls assabentarà també de la resolució adoptada respecte a aquestes peticions en el transcurs de 30 dies des de la data de presentació.  
En el transcurs de 1994 s'elaboraran els programes i qüestionaris corresponents a les categories d'ingrés, USI i de les categories de nova creació.  
Les hores de formació que es realitzen fora de la jornada laboral i que no siguen per raó d'ascens, s'indemnitzaran a raó de 600 pessetes/hora.  
Podran realitzar-se, així mateix, cursets fora de jornada sense contraprestació econòmica, quan s'acorden amb la representació sindical els coeficients modificatius a l'alga de les quantitats assignades per complement de lloc de treball, a les quals es farien mereixedors els qui les superaren.  
Clàusula 21a. Salut laboral  
Amb la participació de la representació del personal es desplegarà la normativa corresponent a les següents matèries:  
A) Formació del Comitè de Salut Laboral substitutiu dels comitès de SHT.  
- Determinació de funcions i competències.  
- Periodicitat reunions i règim procedimental.  
- Composició de l?esmentat comitè.  
- Matèries que s'han de desenvolupar.  
B) Reconeixements mèdics.  
- Ingressos.  
- Periòdics.  
- Especials.  
c) Elaboració mapa de riscos.  
d) Alcoholisme i drogaaddicció.  
CAPITOL IV . Condicions organitzatives  
Clàusula 22a. Reglament de Circulació i consigna de normes generals per a treballs en línia electrificada i accionament de seccionadors.  
A fi d'aclarir i de coordinar les tasques pròpies dels col·lectius professionals referits en el Preacord de data 24 de maig de 1993, amb les dels textos de l?enunciat, vigents en el 2n semestre de 1993, les parts firmants del conveni acorden que en el transcurs de 15 dies des de la seua firma conclouran les negociacions que determinaran els seus continguts.  
Clàusula 23a. Agent únic de conducció  
A fi d'iniciar la conducció de material autopropulsat sense acompanyament, en els trams de les línies 1 i 2, compresos entre Torrent- Seminari i Torrent- Paterna, es pactaran els gràfics del personal d'intervenció en ruta entre Seminari- Bétera, Paterna- Llíria i Torrent- Villanueva de Castellón, i caldrà culminar-ne la negociació amb els representants del personal abans del pròxim 30 de novembre.  
Els maquinistes adscrits als gràfics que tinguen serveis que es realitzen pels trajectes sense interventor percebran, per executar totes les tasques d'agent únic de conducció relacionades amb la seguretat en el servei, la xifra d?11.634 pessetes/mes, les quals s'afegiran al concepte de complement provisional de lloc de treball.  
Clàusula 24a. USI  
Es crearà el necessari nombre de places d'aquesta categoria per realitzar les funcions descrites en l'Acord de 2 de febrer de 1991. S'ocuparan fins a 32 places en successives tandes, segons les exigències de l'explotació.  
Tindran preferència per al seu acoblament, per la seua condició de sobrants, el nombre d'agents excedents del nou gràfic d'intervenció en ruta de les línies 1 i 2.  
Amb vista a la instauració gradual d'aquesta figura professional, dels àmbits en què calga el seu concurs i del grau d'identificació i d'eficàcia de la seua tasca es decidirà el nombre de caps per al col·lectiu.  
S'acorda incloure en aquest conveni el pacte relatiu a condicions de treball, selecció, material d'estudi en prova teòrico- pràctica i retribució per a la categoria d'USI, de data 9 de febrer de 1993.  
Clàusula 25a. Creació de noves categories professionals  
Les notables diferències entre l?explotació ferroviària tradicional i la projectada línia tramviària (línia 4) fa imprescindible la definició dels perfils professionals que possibiliten la realització del nou servei.  
Conductor/a de Tramvia  
Ha quedat palès, per part de la representació de l'empresa que, ateses les peculiaritats del lloc de treball i de les aptituds psicofísiques requerides per al seu exercici, s'hauran de situar en el nivell salarial i conceptes fluctuants equivalents a maquinista principalment únic.  
Descripció de funcions:  
Formen aquesta categoria els agents que tinguen al seu càrrec el funcionament, maneig i conducció de tramvies i vehicles autopropulsats, així com la reparació en ruta de les avaries que s'hi produesquen, sempre que siga possible amb els mitjans de què es disposa.  
Inspeccionaran el tren al principi i al final del trajecte.  
Controlaran i vigilaran la marxa del tren, retran compte de les anomalies detectades en les agulles, senyals, instal·lacions fixes, màquines expenedores de bitllets, etc.  
Realitzaran enganxades i desenganxades del tren a altres vehicles.  
Prestaran especial atenció a les conduccions en què s'haurà de realitzar el servei: afluència de vehicles i vianants, pluja intensa, obstacles en la via, major lliscament en els rails, etc.  
Accionaran automàticament o manualment els canvis d'agulles necessaris per realitzar els seus itineraris regulars o excepcionals, i realitzaran les actuacions necessàries, que estiguen al seu abast, en cas de mal funcionament d'aquests.  
Demanaran autorització al post de comandament per a accedir a la via general i per a realitzar qualsevol canvi de via.  
Estaran atents als senyals i a les indicacions que els realitzen els agents que regulen el trànsit vial i a tots els senyals i normes regulades en el Reglament de Circulació.  
Atendran els incidents que ocórreguen amb els passatgeres, i els informaran per megafonia o verbalment de les qüestions relacionades amb el servei.  
Prestaran especial atenció a la pujada i baixada de viatgers en relació amb l'accionament de les portes amb les degudes condicions de seguretat.  
Dipositaran els objectes trobats en els punts destinats a aquest efecte.  
Retribucions: nivell salarial indicat en l'encapçalament.  
Conceptes variables.  
Complement de lloc de treball: aquest pagament mensual comprendrà la mitjana d'hores de viatge meritades habitualment i mensualment pels maquinistes, i es revisarà el seu import anualment, en funció de les oscil·lacions que haurà sofert la mitjana de la meritació d'aquells; plus MCTM en l?import vigent en el moment de la instauració d'aquesta figura professional; quantitat afegida al complement al lloc de treball en concepte d'agent únic.  
Prima de regularitat: aquest abonament mensual assolirà la xifra que supose la mitjana de la prima de saturació de maquinistes, serà revisable en iguals condicions que el factor d'hores de tren en l?abonament ressenyat anteriorment.  
Plus de penositat: en la mateixa quantia que percep el personal de conducció.  
Tècnic/a d'Explotació Tramviària  
La compatibilització de tasques de manteniment en el taller i de conducció del tramvia aconsellen, així mateix, situar el nivell més elevat dels oficials a aquest nou professional (nivell 5).  
Descripció de funcions:  
Realitzarà alternativament les funcions corresponents als oficials de tallers (sense distingir-hi nivells) i les corresponents a Conductor de Tramvia.  
Retribucions: nivell salarial 5, segons s'indicava en l'encapçalament.  
Conceptes variables.  
Es garanteix en qualsevol cas que es percebrà el 50% dels conceptes variables assignats al Conductor de Tramvia, aquest percentatge s'elevarà si ultrapassa més de quatre hores la conducció. A més percebrà, així mateix, el 50% del complement provisional de lloc de treball que, en moment de la seua instauració, es pague al personal de manteniment de tallers.  
Quan efectivament es realitze la tasca de, conducció, percebrà la corresponent diferència de càrrec.  
Clàusula 26a. Reorganització del servei de línia electrificada  
Simultàniament a la firma del document definitiu que continga el IV conveni col·lectiu, s'ultimarà el pacte de reorganització del referit servei, i s'annexionarà al primer.  
Clàusula 27a. Reassignació d'activitats i assumpció de tasques d'altres branques professionals per part del personal de taller  
Abans de l'1 de febrer de 1994 quedarà ultimat el pacte per a la conducció de trens en maniobres i proves i la solució dels distints problemes que presenta l'actual organització dels tallers i manteniment de tallers, tant a València com a Alacant.  
Preses de servei que realitzaran els caps d'equip de manteniment de tallers.  
Els caps d'equip, encarregats dels respectius torns de manteniment dels distints tallers, meritaran 10 minuts de presa, de realització efectiva, per fer-se càrrec del servei, conèixer la situació del material i preparar les operacions prèvies a la iniciació del treball.  
Amb caràcter excepcional, i atés que no figuren en els fitxers de FGV les dades de determinats agents que van ser transferits de les antigues companyies i que posseeixen la categoria d'Ajudant d'Ofici, reemplaçaven habitualment, segons. testimoni actuarial, la categoria d'Oficial d'Ofici, es considera convenient el 75% del temps que romangueren d'ajudants a l?efecte del reconeixement del concepte de complement personal d'antiguitat.  
Clàusula 28a. Assistència a descarrilaments o a accidents greus en línia d'Alacant.  
L'assistència a descarrilaments, accidents, incidents greus, etc., que es produesquen imprevisiblement a causa de l'explotació ferroviària, produirà, si es realitza fora de la jornada de treball, una compensació de 6.414 pessetes.  
Aquesta percepció serà compatible amb l'excés de jornada que es realitze i amb la meditació de dietes.  
Quan la resolució de l'incident finalitze una hora després de la finalització de la jornada ordinària de l'agent, es considerarà que l'assistència a aquest ha estat realitzada fora de la jornada.  
CAPITOL V Beneficis socials  
Clàusula 29a. Préstecs al personal  
La concessió de préstecs s'ajustarà al que disposa el reglament ratificat per la Comissió interpretativa del III Conveni Col·lectiu Interprovincial, en la seua sessió de 26 de juny de 1992.  
El forts destinat a atendre les peticions fonamentades en les causes taxativament estipulades en el referit reglament s'elevarà a la xifra de 85.918.469 de pessetes.  
Clàusula 30a. Fons extraordinari del Comitè de Seguretat i Higiene  
S'hi destina una consignació de 380.000 pessetes.  
Clàusula 31a. Fons per a activitats sòcio-culturals  
S'incrementa la seua quantia actual fins a 300.000 pessetes.  
Clàusula 32. Gratificació social de vacances  
Aquest abonament anual, indemnitzatori de la supressió de determinades prestacions extrasalarials, s'incrementarà 25.000 pessetes en el primer any de vigència del conveni i 20.000 pessetes el 1994.  
Mitjançant aquesta gratificació es renuncia expressament a qualsevol dret que poguera correspondre per qualsevol dels conceptes que s'hi han integrat.  
L'abonament d'aquest Concepte s'efectuarà en una sola vegada cada any en et mes anterior en què els agents tinguen grafiades les seus vacances,  
Clàusula 33a. Ajudes a disminuïts físics, psíquics i sensorials, fills i cònjuge de l'agent  
A partir de la firma del conveni, la quantitat fixada per a aquesta ajuda serà de 17.000 pessetes mensuals, per als casos reconeguts pels organismes competents de la Seguretat Social.  
Clàusula 34a. Complements a càrrec empresa per ILT  
34.1 Els agents en situació d'incapacitat laboral transitòria, derivada de malaltia comuna o d'accident no laboral, percebran a càrrec de FGV, en concepte de prestació complementària de la que si escau els pertoque de la Seguretat Social, el que segueix:  
34.1.1 El noranta per cent de la base de cotització durant els tres primers dies en què no rebran prestació econòmica amb càrrec a la Tresoreria de la Seguretat Social.  
34.1.2 A partir del quart dia de la baixa i fins al final de la situació d'incapacitat laboral transitòria, FGV complementarà amb un quinze per cent de la base de cotització les prestacions que rebrà amb càrrec a la Seguretat Social.  
34.1.3 Els agents que causen baixa per maternitat s'equipararan en les percepcions d'ILT (subsidi + complement càrrec empresa) a les abonades per contingències comunes.  
El complement càrrec empresa també es pagarà a l'espòs que substituesca en el descans obligatori la gestant, quan aquest siga també agent de FGV.  
34.1.4 La base de cotització a aquest efecte serà la corresponent d'acord amb les noves normes de la Seguretat Social.  
34.2 Els agents que patesquen Incapacitat Laboral Transitòria derivada d'accidents de treball o de malaltia professional percebran, en concepte de prestació complementària de la que els corresponga de la Seguretat Social, el vint-i-cinc per cent de la base reguladora de la prestació per aquesta contingència, a partir de l?endemà de la data de la baixa i fins al final de la situació d'Incapacitat Laboral Transitòria.  
34.3 En cas que es modificaren els percentatges d'atenció d'aquestes, contingències per part de la Seguretat Social, FGV adequarà els actuals percentatges de complements abonats per aquestes, per mantenir els nivells de protecció actualment vigents.  
Clàusula 35a. Servei de restauració concertat per l'empresa  
En les condicions determinades en l'Acord de data 16 d'abril de 1993, s'incorpora al contingut d'aquest conveni l'esmentat servei.  
Clàusula 36a. Area d?activitats esportives  
Durant la vigència del conveni es duran a cap les obres necessàries per adequar una zona de València Sud on es puguen realitzar activitats esportives.  
Clàusula 37. Equiparació de companys/es no cònjuges a cònjuges de dret  
Es faran extensius als/les companys/es no cònjuges, els drets reconeguts en matèria de beneficis socials en FGV als cònjuges de dret, i es requerirà anualment acreditació documental suficient que justifique la continuïtat de la convivència.  
No podrà existir reconeixement de dualitat dels subjectes de dret per al mateix benefici.  
Clàusula 38. Estudi pla de vida i jubilació  
Per poder estudiar la viabilitat d'un pla de vida i jubilació es facilitarà a la representació sindical la documentació de les consignacions pressupostàries dedicades a aquests conceptes i aquelles altres similars que pogueren ser susceptibles de rescat per aplicar-les a aquest fi.  
Clàusula 39a. Residències vacacionals  
La direcció de l'empresa realitzarà les gestions oportunes amb empreses especialitzades del sector de turisme, per tractar la concertació de viatges o l'estada de vacances per part dels agents.  
CAPITOL VI Drets i deures  
Clàusula 40a. Foment del valencià  
Empresa i sindicats es comprometen a estudiar fórmules viables que facen efectiu el foment de l?ús del valencià.  
CAPITOL VII Jubilacions  
Clàusula 41a   
41.1 Jubilacions als 64 anys   
FGV possibilitarà la jubilació dels agents a través dels mecanismes del Reial Decret 1194/1985, per mitjà de contractes de substitució.  
41.2 Jubilacions anticipades  
Una comissió mixta empresa- sindicats examinarà la possibilitat d'establir indemnitzacions en les jubilacions anticipades.  
Les quanties de les esmentades indemnitzacions es podrien calcular segons els costos d'antiguitat i de seguretat social deixats de pagar i de cotitzar pels afectats i les despeses mitjanes de baixes per ILT del personal comprés entre 60 i 65 anys d'edat.  
CAPITOL VIII   
Ingressos  
Clàusula 42a. Creació d'ocupació  
En finalitzar 1994, la plantilla total de l?empresa ascendirà a 1.115 treballadors i treballadores.  
En l?última quinzena del mes de setembre de 1993, es fixaran de comú acord per la Comissió Interpretativa del conveni els calendaris i proves d'aquests ingressos, que en tot cas hauran d'ajustar-se a la normativa vigent en cada moment.  
Clàusula 43a. Contractes temporals en vigor  
La Comissió Interpretativa acordarà el procediment per a la conversió dels contractes temporals, tret dels que corresponguen a nivells 10 o superiors, vigents en aquest conveni, en indefinits quan finalitze el tipus de contracte, si escau, i farà en els casos necessaris les reconversions de categories i els acoblaments a altres serveis sense dret a compensació.  
CAPITOL IX Drets sindicals  
Clàusula 44a. Comitès provincials d'empresa  
L'empresa reconeix, en el marc del ple respecte als drets i llibertats consagrats per la Constitució, les garanties, competències, drets i deures determinats en els títols II i III de la Llei 8/1980, de 10 de març.  
Clàusula 45a. Seccions sindicals  
Així mateix, les distintes seccions sindicals amb implantació en els respectius comitès provincials tindran reconegudes en l'àmbit de FGV, a nivell empresa, el nombre de delegats de secció sindical que confereix la Llei Orgànica de Llibertat Sindical o el seu equivalent en crèdit horari; així com els drets, garanties i deures que s'hi prescriuen.  
Això no obstant, es mantindran les concessions pactades sobre aquesta matèria en el II Conveni Col·lectiu.  
CAPITOL X   
Comú a comitès d'empresa i seccions sindicals  
Clàusula 46a  
Els crèdits d'hores, tant del comitè d'empresa com de les seccions sindicals, es podran acumular bimestralment (quotes tancades en aquest parèntesi temporal) entre Comitè d'Empresa i seccions sindicals.  
També es podran efectuar transvasaments mensuals dels crèdits horaris corresponents a les seccions sindicals, entre València i Alacant, amb un màxim de 25% de les hores que escauen a cada secció sindical.  
Clàusula 47  
La utilització de llicències sindicals donarà dret a la percepció de la totalitat dels sens emoluments, com si s'estiguera prestant el servei assignat  
CAPITOL XI   
Organs de jurisdicció interna per a la resolució de conflictes  
Clàusula 48. Comissió de resolució de conflictes  
S'haurà de constituir una comissió paritària, composta per quatre membres de l'empresa i quatre dels sindicats firmants del conveni, per a resoldre els conflictes col·lectius i les vagues amb caràcter previ a la seua oportuna formulació davant l'autoritat laboral.  
Les sessions podran ser dirimides per un àrbitre nomenat per les parts.  
La convocatòria de vaga no es podrà realitzar fins que no s'haurà produït la resolució d'aquesta comissió que, en tot cas, s'haurà d'emetre en el termini de 5 dies des que es va suscitar el conflicte. Aquesta resolució haurà de ser motivada, amb detall de les causes que originen el conflicte i les negociacions realitzades.  
Les parts firmants no podran convocar vagues per motius diferents als al·legats en l?esmentada comissió.  
Les resolucions d'aquest òrgan seran vinculants per a les parts firmants del conveni, i aquestes s'hauran d'adoptar per unanimitat.  
Clàusula 49a. Comissió Interpretativa  
A) Per vigilar el compliment del conveni i a fi d'interpretar-lo quan escaiga, es constitueix la Comissió Interpretativa del Conveni de Ferrocarrils de la Generalitat Valenciana.  
B) La comissió estarà integrada per vuit membres, quatre per la representació dels treballadors, integrants de les formacions sindicals firmants del conveni, i altres quatre per l?empresa, tots ells amb els seus respectius suplents.  
Ambdues representacions nomenaran, d'entre els seus components, un secretari, que tindrà la condició de vocal i, per tant, veu i vot.  
C) Les reunions se celebraran cada tres mesos, si les qüestions pendents així ho requeriren i, amb caràcter extraordinari, a petició de qualsevol de les parts.  
La reunió se celebrarà en el termini de deu dies a partir de la sol·licitud de reunió.  
Les convocatòries seran cursades pel secretari, comunicant-hi l?ordre del dia. El domicili de la comissió serà el de la raó social de l?empresa. Els components de la comissió serà citats amb una antelació mínima de cinc dies.  
D) La comissió, per mitjà del seu secretari, publicarà els acords interpretatius del conveni i en facilitarà còpia a l?empresa i a la representació dels treballadors.  
E) Serà de la competència de la comissió regular el seu funcionament en allò no previst en aquestes normes.  
F) Davant possibles supòsits de discrepància que es puguen produir sobre la interpretació del conveni, es recorrerà, en primer lloc, a la Comissió Interpretativa, perquè aquesta emeta el seu criteri sobre l'afer de litigi.  
G) Si sol·licitada per una de les parts la celebració d'una reunió extraordinària per interpretar algun punt del conveni, aquesta no se celebrara, per causa imputable a una part, l'altra quedarà en llibertat d'exercitar les accions legals oportunes.  
H) Els acords adoptats al si de la Comissió Interpretativa tindran igual força normativa que el Conveni Interprovincial de Ferrocarrils de la Generalitat Valenciana.  
L) Perquè els acords obliguen la Comissió Interpretativa, hauran de ser adoptats per la representació de l?empresa i per la majoria dels membres de la representació dels treballadors.  
CAPITOL XII  
Dret supletori  
Clàusula 50 En allò no previst en aquest conveni se seguirà el que disposen els vuit primers convenis de FEVE, el Reglament de Règim Interior, els tres convenis anteriors de FGV i la resta de normes legals o pactades que regulen les relacions laborals no derogades o substituïdes.  
ANNEX I  
Aquestes taules salarials reflecteixen els valors. pactats en el IV Conveni Interprovincial, i han servit de base per als corresponents increments els imports fixats en el III Conveni amb la revisió efectuada si escau; per tant, s'hauran d'ajustar els imports a aquestes premisses i a les normes establertes reglamentàriament i no generarà cap dret qualsevol errada de transcripció que figure en aquestes.  
Veure imatge